Go lebega go sa ntse go na le dilo dingwe tse baithuti ba iseng ba di tlhaloganye sentle ka tshwetso e e dirilweng ka madi a go thusa baithuti mo ngwageng wa dithuto wa 2018. Boikaelelo jwa lekwalo leno ke go tlhalosa ntlha eno sentle le go baakanya tsela e e phoso e thulaganyo e ntšha eno e tlhaloganngwang ka yone e go dirilweng kitsiso ka yone morago ga go fetola Sekema sa Basari ya NSFAS mo teng ga setheo sa yunibesiti. Go romela ga ditumalano tsa khiro go tswaletswe mo dikhamphaseng tsotlhe mme jaanong re mo nakong ya go tlhaola baithuti ba ba tshwanelegelang go newa madi a ditshenyegelo tsa dijo le ba ba tshwanelegelang go newa a mosepele. Re tshwaragane le go baakanyetsa ka dituelo tsa nako e e setseng ya Tlhakole le Mopitlwe. Madi ao ke R1 605 ya ditshenyegelo tsa dijo tsa baithuti botlhe ba ba nnang mo dikagong tsa bonno le baithuti ba ba nnang kwa marobalong a poraefe. Baithuti ba ba tshwanelegelang ditshenyegelo tsa mosepele ba tla newa R725. Dituelo tseno di tla dirwa ka bonako jo go kgonegang ka jone.